# Alfred Tennyson

Alfred, Lord Tennyson :
| The Right Honourable The Lord Tennyson Fellow of the Royal Society Luc'hsk. Julia Margaret Cameron, 1865 ||
| Obererezh | barzh |
| Ganedigezh | 6 a viz Eost 1809, e Somersby, Rouantelezh-Unanet |
| Marv | 6 a viz Genver 1892, e Lurgashall, R. U. |
| Yezh skrivañ | saozneg |
| Enorioù | Barzh Ofisiel ar Rouantelezh |
| Oberennoù pennañ ||
| The Kraken (1830) The Lady of Shalott (1832, 1842) The Charge of the Light Brigade (1854) ||
| kemmañ |
Alfred, Lord Tennyson (1809–1892) zo ur barzh saoz. Barzh Ofisiel ar Rouantelezh (Poet Laureate of Great Britain and Ireland) e voe e-pad an darn vrasañ eus ren ar Rouanez Victoria, hag ur barzh saoznek eus ar re vrudetañ. Pezhioù-c'hoari a savas ivez, met ne reas ket berzh gante.

## E vuhez

Tennyson a oa ganet e Somersby, e Lincolnshire. E dad, George Clayton Tennyson (1778–1831), a oa person anglikan) eno, en devoa 12 bugel, hag Alfred e oa ar pevare.
Troet e oa an tad gant an arzoù, livañ ha seniñ a rae. Ne oa ket paour, ha kas a rae e vugale d'an aod e-pad an hañv, da Mablethorpe pe Skegness, en arvor reter Bro-Saoz. E vamm, Elizabeth Fytche (1781–1865), a oa merc'h d'ar beleg Stephen Fytche (1734–1799), kure St. James Church, Louth (1764) ha person Withcall (1780), ur gêriadennig etre Horncastle ha Louth.
Evezh a daole an tad ouzh deskadurezh e vugale. Alfred ha daou eus e vreudeur a skrive barzhoniezh pa oant krennarded, ma voe embannet un dastumad eus o oberennoù pa oa 17 vloaz. Unan anezho, Charles Tennyson Turner, a zimezas da Louisa Sellwood, c'hoar yaouank da zanvez pried Alfred. Ur breur all, Edward Tennyson, a voe kaset da di ar re foll.

## Oberennoù

| Poems, Chiefly Lyrical (1830), ma kaver : The Dying Swan The Kraken Mariana Lady Clara Vere de Vere (1832) Poems (1833): The Lotos-Eaters The Lady of Shalott (1832, 1842) The Palace of Art St. Simeon Stylites (1833) Poems (1842): Locksley Hall Tithonus Vision of Sin The Two Voices (1834) Ulysses (1833) The Princess; A Medley (1847) The Princess Now Sleeps the Crimson Petal Tears, Idle Tears In Memoriam A.H.H. (1849) Ring Out, Wild Bells (1850) | The Eagle (1851) The Sister's Shame Maud; A Monodrama (1855/1856) Maud The Charge of the Light Brigade (1854) Enoch Arden and Other Poems (1862/1864) Enoch Arden The Brook Flower in the crannied wall (1869) The Window – Kanaouennoù gant Arthur Sullivan (1871) Harold (1876) Idylls of the King (savet etre 1833–1874) Locksley Hall Sixty Years After (1886) Crossing the Bar (1889) The Foresters, pezh-c'hoari, sonerezh gant Arthur Sullivan (1891) Chiefess Kapiolani (embannet goude e varv gant Hallam Tennyson) |

## Hêrezh

Bommoù pe werzennoù gant Alfred, Lord Tennyson a vez dibunet aes er broioù saoznek, evel :
| Nature, red in tooth and claw 'Tis better to have loved and lost / Than never to have loved at all Theirs not to reason why, / Theirs but to do and die My strength is as the strength of ten, / Because my heart is pure To strive, to seek, to find, and not to yield Knowledge comes, but Wisdom lingers The old order changeth, yielding place to new | "An Natur, ruz he dent hag he skilfoù" "Gwell eo bezañ bet karet ha kollet / Eget bezañ bet hep karout" "Arabat eo klask ar perag / Ret eo ober ha mervel" "Par da hini dek eo ma nerzh / Rak glan eo ma c'halon" "Stourm, klask, kavout, ha n'eo ket plegañ" "Dont a ra ar Ouiziegezh, met dilerc'hañ a ra ar Furnez" "Kemmañ a ra an urzh hen, en ur lezel lec'h d'unan nevez" |

## E brezhoneg

   [...], ha sed amañ pehini: ldyllis of the King, gant Tennyson, (emañ c'hoazh amañ e Krec'h Eliez al levrig-se, mastaret ar pajennoù anezhañ gant kaoc'h kelien ha duet gant ar moged). — "Va zammig buhez", gant Jarl Priel, pajenn 70

## Levrlennadur

* Alfred, Lord Tennyson, The Poetical Works of Alfred Tennyson, Poet Laureate, HArdpress Publishing (2013), 756 pajenn, ISBN 978-1-314-47829-7 (en)

## Notennoù

* ↑ Alfred Lord Tennyson: A Brief Biography, Glenn Everett, Associate Professor of English, University of Tennessee at Martin
* ↑ Gant ar pezh-se e voe awenet al livour J.W. Waterhouse (1888, 1894 ha 1916). Kanet e voe gant an delennourez Kanadian Loreena McKennitt en hec'h albom The Visit (1991).
* ↑ (en) Vision of Sin
* ↑ Kanet er film Vanity Fair, aozet gant Mychael Danna.
* ↑ (en) Poetry lovers' page
* ↑ Enrollet e voe mouezh Tennyson o lenn an oberenn.
* ↑ Ma lenner al linenn For men may come and men may go, But I go on for ever ; diwar-se eo e voe anvet ar c'hleub The Brook e kêr New York.
* ↑ Diwar-benn ar roue Harold II.
* ↑ Alfred Lord Tennyson (1899) e-barzh Hallam Tennyson, The life and works of Alfred Lord Tennyson Macmillan, 1899, p.261-263.
* ↑ Jarl Priel (1954), Va zammig buhez, Brest-29, adembannet gant Al Liamm, 1975.
a vo kavet e Wikimedia Commons.